10. ΝΟΜΟΣ υπ΄ αριθ. 736 της 7/12 Ιουλ. 1948 (ΦΕΚ Α΄ 181) Περί εκποιήσεως αχρήστων πολεμικών πλοίων και αχρήστου εν γένει υλικού πολεμικού ή μη. Γενικαί Διατάξεις Άρθρ.1.-Επιτρέπεται όπως εκποιώνται δια δημοπρασίας επιμελεία του Υπουργού των Ναυτικών, κατά τας διατάξεις του παρόντος Νόμου, τα κρινόμενα ως άχρηστα δια την Ναυτικήν Υπηρεσίαν πολεμικά πλοία και υλικά εν γένει του Β.Ν. πολεμικά ή μη. Γνωμοδοτική Επιτροπή Άρθρ.2.-1.Η περί της αχρηστείας των εκποιητέων κρίσις και η κατ΄ αρχήν εκτίμησις της αξίας των εκφέρεται υπό τριμελούς εξ Ανωτέρων Αξιωματικών Επιτροπής, διοριζομένης εκάστοτε υπό του Υπουργού των Ναυτικών. Εις την Επιτροπήν ταύτην μετέχει απαραιτήτως Αξιωματικός κλάδου ειδικού εις το εκποιούμενον υλικόν. 2.Υπό της Επιτροπής ταύτης συντάσσεται πρακτικόν, επαρκώς ητιολογημένον, περιγράφον σαφώς τα εκποιητέα είδη, την κατάστασιν εις ην ευρίσκονται και την κατά την κρίσιν της αξίαν εκάστου τούτων. 3.Εις τον Υπουργόν των Ναυτικών απόκειται η απόφασις της εκποιήσεως ή μη τούτων.Πάντως προκειμένου περί εκποιήσεως αχρήστων πολεμικών πλοίων ή πολεμικού υλικού απαιτείται σύμφωνος γνωμοδότησις του Α.Ν.Σ. (Αντί της σελ. 637)  Σελ. 637(α) 352-117 Εκποίησις Άρθρ.3.-1.Η εκποίησις ενεργείται δια δημοπρασίας και δι΄ ενσφραγίστων προσφορών υποβαλλομένων εις Α.Ε.Π.,  ης τα πρακτικά τελούν υπό την έγκρισιν του Υπουργού των Ναυτικών, δυναμένου να επικυρώση ή να ακυρώση ταύτα ή και να επαναλάβη τον πλειοδοτικόν διαγωνισμόν. 2.Το εκ της εκποιήσεως πλοίων ή υλικών προερχόμενον τίμημα περιέρχεται κατά το εν ήμισυ (50%) εις το Μ.Τ.Β.Ν., κατά δε το έτερον ήμισυ (50%) εις το Ταμείον Εθνικού Στόλου. Παράδοσις εκποιηθέντων αχρήστων Άρθρ.4.-1.Η παράδοσις των εκποιηθέντων υλικών ή πλοίων γίνεται εν Ναυστάθμω υπό Επιτροπής διοριζομένης υπό του Αρχηγού Β. Ναυστάθμου κατόπιν προσαγωγής υπό των πλειοδοτών των οικείων γραμματίων βεβαιούντων την κατά τας κειμένας διατάξεις καταβολήν του χρηματικού ποσού του οριζομένου εν τη διαταγή της εγκρίσεως του Υπουργείου. 2.Οσάκις όμως τα υλικά ή πλοία ευρίσκονται εις περιοχήν άλλην πλην της του Ναυστάθμου και κρίνεται ασύμφορος ή είναι αδύνατος η εις Ναύσταθμον μεταφορά των, ο Υπουργός των Ναυτικών τη αιτήσει της Υπηρεσίας εις την περιοχήν της οποίας ευρίσκονται ταύτα, καταρτίζει Επιτροπήν εξ αξιωματικών του Β. Ναυτικού, καταλλήλων προς τούτο, ήτις μεριμνά δια την παράδοσίν των κατά τας διατάξεις της προηγουμένης παραγράφου. Ειδικαί Διατάξεις Άρθρ.5.-«1.Τα ως ανωτέρω άχρηστα πολεμικά πλοία ή πολεμικά υλικά δεν επιτρέπεται να εκποιηθώσι προς ημεδαπούς ή προς αλλοδαπούς, ινα χρησιμοποιηθώσι και πάλιν ως πολεμικόν υλικόν, είτε αυτούσια, είτε μετασκευαζόμενα, ει μη μόνον εις εξαιρετικάς περιπτώσεις κατόπιν αποφάσεως του Υπουργικού Συμβουλίου, δι΄ ης θα καθορίζεται και ο τρόπος της εκποιήσεως, ως και διαθέσεως του προϊόντος αυτής όστις δύναται να είναι διάφορος του δια του παρόντος Νόμου καθοριζομένου». Η παρ. 1 αντικατεστάθη ως άνω δια της  παρ. 1 άρθρ. 1 Ν.Δ. 64 της 16/20 Δεκ.  1968 (ΦΕΚ Α΄ 303). 2.Εάν υλικά άχρηστα ή άχρηστα πλοία δεν έχουν καμμίαν αξίαν, ή είναι επικίνδυνα δια την περιοχήν εν η ταύτα φυλάσσονται, ο Υπουργός των Ναυτικών επι τη γνωμοδοτήσει της Επιτροπής του άρθρ. 2 του παρόντος δύναται να διατάξη την καταστροφήν τούτων ορίζων εν τη αποφάσει του και τον τρόπον. Σελ. 638(α) 352-118 36.Ζ.θ.10 Διάθεση Άχρηστου Υλικού «3.Εις τας διατάξεις του παρόντος Νόμου υπάγονται και πλοία ή υλικά παραδοθέντα καθ΄ οιονδήποτε τρόπον εις το Β.Ν. υπό του Οργανισμού Διαχειρίσεως Συμμαχικού Υλικού (ΟΔΙΣΥ) ή ετέρων Οργανισμών Δημοσίου Δικαίου ή Δημοσίων Υπηρεσιών». Η παρ. 3 προσετέθη δια της παρ. 2 άρθρ.  1 Ν.Δ. 64 της 16/20 Δεκ. 1968 (ΦΕΚ Α΄  303). Ειδική Εξουσιοδότησις Άρθρ.6.-1.Ο τρόπος της διενεργείας της δημοπρασίας, οι όροι διακηρύξεως, αι προθεσμίαι, αι επιβαλλόμεναι εγγυήσεις και τα της καταπτώσεως αυτών, ως και πάσα λεπτομέρεια αναγκαιούσα δια την εκτέλεσιν του παρόντος Νόμου καθορισθήσονται δια Β.Δ/των. 2.Μέχρι της εκδόσεως του ανωτέρω Β.Δ/τος επί των δημοπρασιών των αχρήστων υλικών εφαρμόζονται αι αντίστοιχοι διατάξεις του Α.Ν. 344/1936 «περί προμηθειών της Ν. Υπηρεσίας», ως ούτος ετροποποιήθη μεταγενεστέρως. Μεταβατικαί και καταργούμεναι διατάξεις Άρθρ.7.-1.Αι μέχρι της δημοσιεύσεως του παρόντος γενόμεναι εκποιήσεις πολεμικών πλοίων ή πολεμικού υλικού κυρούνται δια του παρόντος. 2.Από της ισχύος του παρόντος καταργούνται: α)Ο Νόμ. 1826/1920 «περί εκποιήσεως των αχρήστων υλικών του Π. Ναυτικού» (ΦΕΚ 8 Α΄ 1920). β)Το άρθρ. 1 του Νόμ. 2215/1920 «περί προσθήκης διαφόρων διατάξεων εις διέποντας το Π. Ναυτικόν Νόμους» (ΦΕΚ 143 Α΄/1920), ως ετροποποιήθη υπό του Ν.Δ/τος 21.10.35 (Φ. 491 Α΄/35). γ)Πάσα διάταξις αντικειμένη εις τον παρόντα Νόμον. 3. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 